Rower in KZN doodgeskiet | Maroela Media
Die polisie het 'n rower in Harding in KwaZulu-Natal doodgeskiet.
Kol. Jay Naicker, woordvoerder van die polisie, sê die rower is doodgeskiet nadat die polisie hom in hegtenis probeer neem het. Naicker sê die rower het glo eerste op die polisie losgebrand. Hy en twee makkers het glo vroeër 'n ander man probeer beroof.
"Die slagoffer was op pad bank toe en het in Hawkinsstraat geloop toe hy deur twee onbekende mans genader is. Hulle het hom glo twee keer in die been geskiet voor hulle met sy geld gevlug het."
Naicker sê die twee ander mans is in hegtenis geneem en sal binnekort in die Harding-landdroshof verskyn op aanklag van roof, poging tot moord en die besit van 'n ongelisensieerde vuurwapen en ammunisie.